তিনজনের মধ্যে একজন মাঝ বয়সী ও দুজন যুবক। মাঝবয়সী মানুষটির গাল ভর্তি কাচা-পাকা খোঁচা দাড়ি ও ঠোটে বাঁশি। কিছুক্ষণ পর পর স্বাজোড়ে বাঁশি বাজিয়ে চিৎকার করে বলছেন ‘এই যে দেখেন; দেখেন খেলা দেখেন’। বাঁকি দুজন যবুক, পরণে জিন্স, টিসার্ট; সাথে স্টাইলিশ হেয়াকাট। দুজনের মাথায় ফুটবল ও হাতে জাগলিং গেম দেখানোর জন্য তিনটিকরে স্টিক। হাত না লাগিয়েই মাথায় বল নিয়ে দিব্বি হেটে চলেছেন। এখানেই শেষ নয়, সমানতালে হাতে জাগলিং করছেন তিনটি স্টিক দিয়ে। তাই দেখে কৌতুহলী মানুষগুলো করতালী দিয়ে যুবকদেরকে উৎসাহ যোগাচ্ছে। কিছুক্ষণপর খেলার ধরণে পরিবর্তন আসল। যুবকদ্বয় মাটিতে শুয়ে দুজনের ঘারের ওপর একটি বল নিয়ে তা একবার পায়ের দিকে গড়াচ্ছে, আবার সুনিপূণ দক্ষতায় ঘারের দিকে নিয়ে আসছেন। আবার ব্যলেন্স করে বল ঘারে রেখেই দুই পা মাটি থেকে শুন্যে তুলে ধরে রেখেছেন।